Document ID: /roh_data/filtered/fineweb-2-filterrobots_roh.jsonl.gz/60224

Cun quella acziun spera Wolfgang Gruber, il possessur da la fatschenta da sport, da pudair far dapli fatschentas.
Mo per pajament contant
Il curs da l’euro fitg favuraivel offrescha Wolfgang Gruber dentant mo a tals clients, che lessan pajar contant. Tar pajaments cun carta dad ec u carta da credit, na po el betg dar quest curs. Là stoppia el sa tegnair vid il curs che las bancas fixeschan. L’acziun vala dal rest era per clients svizzers, che lessan pajar cun euros.
Ils euros che Gruber incassa uschia, dovra el per pajar ses furniturs da l’exteriur. Uschia na sto el betg midar ils euros en francs svizzers
Bunas reacziuns dals clients
Blers clients èn da l’opiniun, che quai saja ina buna acziun. Cunzunt ils clients da l’exteriur han plaschair. Quai curs saja ina buna surpraisa, che gidia da mitigiar il schoc dal curs da l’euro. Meini Sport und Mode offreschan il curs da l’euro spezial anc enfin la fin da favrer.